jkorsvik/nowiki_second_scrape_merged huggingface dataset:
Vadim Sajutin

Vadim Aleksandrovitsj Sajutin (russisk: Вадим Александрович Саютин; født 31. desember 1970 i Alma-Ata i Kasakhstan i Sovjetunionen) er en kasakhstansk/russisk skøyteløper.
Vadim Sajutin hadde sin internasjonale debut i OL i 1992 i Albertville med 11.-plass på 5000 meter og 19.-plass på 10000 meter. Hans beste resultat er sølvmedaljen fra VM allround på Hamar i Norge i 1999. Han vant bronse i EM i Helsingfors i Finland 1998. Han vant også bronse på 10000 meter i VM på enkeltdistanser i Salt Lake City i USA. 


== Personlige rekorder ==


== Resultater ==
- = ikke deltatt
NC# = ikke kvalifisert for siste distanse, fikk # plass sammenlagt etter tre distanser
DNS2 = startet ikke på 2. distanse (5000 meter)
DQ2 = diskvalifisert på 2. distanse (5000 meter)


=== Medaljeoversikt ===


== Referanser ==


== Eksterne lenker ==
(en) Vadim Sajutin – Olympedia 
(en) Vadim Sajutin – Sports-Reference (OL-resultater – arkivert) 
(en) Vadim Sajutin – Speedskatingbase.eu 
(en) Vadim Sajutin – SpeedSkatingNews.info 
(en) Vadim Sajutin – SpeedSkatingStats.com 
(en) Vadim Sajutin på Jakub Majerski's Speedskating database (Adelskalender distanser og sammenlagt)
(en) Profil som Vadim Sajutin og Vadim Sayutin på The-Sports.org (mesterskaps- og noen verdenscup-resultater)
«Nagano 1998 - Athlete profile: Vadim Sayutin» (engelsk). CNN/SI. A Time Warner Company. 3. februar 1998. Arkivert fra originalen (.htm) 14. juli 2012. Besøkt 15. oktober 2014. 
«Vadim Sayutin» (engelsk). SkateResults.com. Arkivert fra originalen 3. mars 2008. Besøkt 9. april 2016. 
«Vadim Sayutin» (engelsk). SkateResults.com. Arkivert fra originalen 14. september 2009. Besøkt 9. april 2016. 
Russlands skøyteforbunds hjemmesideBilder(en) Bilder av Vadim Sajutin på SpeedSkatingPhotos.info/DesgPhoto.com
Gjuva kraftverk

Gjuva kraftverk er et vannkraftverk i Grøndalen i Hemsedal kommune i Viken fylke.
Kraftverket ble satt i drift i 1957, og utnytter et fall på 410 meter fra Vavatn i elven Gjuva. Kraftverket er sammen med Hemsil I kraftverk, Hemsil II kraftverk og Brekkefoss kraftverk resultatet av Hemsilutbyggingen.
Kraftverket bruker Vavatn som et senkningsmagasin uten demning.
Det er installert en peltonturbin på 10 MW. Normal årsproduksjon er på ca. 37 GWh.
Tilsiget er på 34 millioner m³ og nedslagsfeltet er på 40 km². Magasinkapasiteten er på 34 millioner m³.
Kraftverket forsynes gjennom en tunnel på 1,5 km.
Kraftverket eies og driftes av E-Co Energi


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Hafslund E-CO
Jack Berntsens kulturpris

Jack Berntsens kulturpris ble opprettet av Vågan kommune på Jack Berntsens 60-årsdag i 2000.
Grunnet dårlig helse hos Jack Berntsen, som var sentral i priskomiteen, ble prisen ikke delt ut i perioden 2007 til 2009, og det er uvisst hva som skjer med prisen etter hans død i 2010.


== Prismottakere ==
2002 – Lena Hanssen
2003 – Terje Brun
2004 – Johannes Winther Farstad
2005 – Arthur Arntzen
2006 – Linda Lillevik


== Referanser ==


== Eksterne lenker ==
Vågan kommune
Jack Berntsen
Jack Berntsens Kulturpris
Hol III kraftverk

Hol III kraftverk er et vannkraftverk ved Kleivi i Hol kommune i Viken fylke.
Kraftverket ble satt i drift i 1958, og utnytter et fall på 98 meter fra Holsfjorden. Kraftverket er det nederste av holskraftverkene og tar det meste av vannet vekk fra Hagafoss.
Det er installert to francisturbiner hver på 30 MW. Normal årsproduksjon er på ca. 261 GWh.
Tilsiget er på 986 millioner m³ og nedslagsfeltet er på 939 km². Magasinkapasiteten er på 0,9 millioner m³. Kraftverket er et elvekraftverk.
Kraftverket forsynes gjennom en driftstunnel på 3,75 km.
Kraftverket eies og driftes av E-Co Energi.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Hafslund E-CO


== Se også ==
Hol I kraftverk og Hol II kraftverk
Trafikk og panikk

Trafikk og panikk er en klassisk episode fra 1974 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.


== Handling ==
Fleksnes møter en annen bilist på en vei som er for smal til at de kan passere hverandre, og ingen av dem ønsker å vike for den andre.


== Rollebesetning i denne episode ==
Rolv Wesenlund (Marve)
Aud Schønemann (Magnhild, modern)
Henki Kolstad (direktør Jens Hoff, en sta bilfører)
Roy Bjørnstad (hr. Rakvåg, politimann på motorsykkel)
Kjell Kjær (Gunvald, mann fra Viking)
Svein Wickstrøm (mann fra Falken)
Anne-Lise Tangstad (fru Hoff)


== Eksterne lenker ==
(en) Trafikk og panikk på Internet Movie Database 
(no) Trafikk og panikk hos Filmfront 
(no) Trafikk og panikk på NRK TV
Hol II kraftverk

Hol II kraftverk er et vannkraftverk ved Djupedal i Hol kommune i Viken fylke.
Kraftverket ble satt i drift i 1957, og utnytter et fall på 48 meter fra Hovsfjorden.
Det er installert en francisturbin på 26 MW. Normal årsproduksjon er på ca. 119GWh.
Tilsiget er på 986 millioner m³ og nedslagsfeltet er på 939 km². Magasinkapasiteten er på 0,7 millioner m³. Kraftverket er et elvekraftverk.
Kraftverket eies og driftes av E-Co Energi.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Hafslund E-CO


== Se også ==
Hol I kraftverk og Hol III kraftverk
Radioten

Radioten er en klassisk episode fra 1976 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.


== Handling ==
Fleksnes er en ivrig radioamatør og har skaffet seg venner i hele verden. Han forstår muligheten å kunne utnytte eteren i menneskehetens tjeneste. Men hva gjør han når han peiler inn et menneske i nød på eteren?


== Trivia ==
Begrepet LA8PV er et amatørradiolisenskallesignal gjort kjent av Rolv Wesenlund i denne episoden. Kallesignalet var på den tiden ikke i bruk, og Post- og teletilsynet valgte derfor å reservere det, men ved en feil ble feil kallesignal holdt av og LA8PV ble tildelt til radioamatør Knut Kolstad fra Molde. Knut Kolstad byttet i 2008 kallesignal til LA2WRA, og LA8PV er nå ikke lenger i bruk.


== Rollebesetning i denne episode ==
Rolv Wesenlund (Marve)
Roy Bjørnstad (et bud)
Torgils Moe (sint nabo)
Randi Nordby (sint nabofrue)
Bob Williams (radiostemme fra USA)


== Referanser ==


== Eksterne lenker ==
(en) Radioten på Internet Movie Database 
(no) Radioten hos Filmfront 
(no) Radioten på NRK TV
Harold Spencer Jones

Harold Spencer Jones (født 29. mars 1890 i London, død 3. november 1960 i London) var en britisk astronom, som hadde en stor del av sin karriere i Sør-Afrika. Etternavnet (Spencer Jones) er også blitt skrevet som Spencer-Jones.


== Liv og virke ==
Han var utdannet på «Latymer Upper School» i Hammersmith og senere på Jesus College ved  University of Cambridge.
Han startet sin karriere i 1913 som sjefassistent på Royal Greenwich Observatory i London. I 1922 utga han boken «General Astronomy», hvor han blant annet publiserte en formel for beregning av påskefullmånen som, i motsetning til metoden til Carl Friedrich Gauss, var uten unntak.
I 1923 flyttet han til Sør-Afrika og ble direktør for «The Royal Cape Observatory» i Cape Town, en stilling han hadde til 1933. Under tiden i Cape Town moderniserte han observatoriet og ansatte flere unge sørafrikanske astronomer. Han beregnet solens parallakse ut fra observasjoner av asteroiden 433 Eros i 1930 – 1931. Han startet også et prosjekt for å beregne stjernenes relative bevegelser.
Han returnerte til England i 1933, hvor han fikk tittelen Astronomer Royal (den høyeste tittel for britiske astronomer), en tittel han hadde til han trakk seg tilbake med pensjon i 1955.


== Tillitsverv ==
President i «British Astronomy Association» fra 1937–1939.
President i «International Astronomical Union» fra 1945–1948.


== Utmerkelser ==
«Royal Astronomical Societys gullmedalje» (1943)
«Royal Medal» (1943)
«Bruce-medaljen» (1949)


== Oppkalling ==
«Spencer Jones-krateret» på Månen
«Joneskrateret» på Mars.
Asteroide 3282 Spencer Jones


== Se også ==
Påskeformelen


== Referanser ==


== Eksterne lenker ==
Spencer-Jones på «Astronomical society of South Africa»
Spencer Jones fra Harvard University
Limerick (poesi)

En limerick er et kort, spøkefullt dikt som består av fem linjer med en bestemt rytme og metrikk, og enderim etter mønsteret aabba.


== Form ==
En limerick skal være på fem linjer hvor første, andre og femte linje har samme enderim og består av tre verseføtter. Tredje og fjerde er kortere med to verseføtter, og de deler enderim. Tradisjonelt skal første linje omtale en person og et stedsnavn, med stedsnavnet sist i linjen.  Det er ofte overraskende rim og ordspill i en limerick, og innholdet og poenget er humoristisk og iblant grovt.


=== Eksempel på norsk ===
Et eksempel på norsk kan være vinnerlimericken i en konkurranse der en tilleggsregel var at diktet måtte inkludere navnet på et vaskemiddel som het Unik:

Ei arbeidssky kone frå Vetti,
Ho laga kun mat utan fett i.
Men ho flytta til Vik
Og oppdaga Unik;
No lagar ho tilmed spaghetti.Et annet :

Han ønsket en fremtid i media
men sjansene, si meg hvor ble de av?
Det ble slett ikke lett
så han fikk rett og slett
debutere på Norsk Wikipedia!


=== Eksempler på engelsk ===
En amerikansk limerick fra 1910 av Dixon Lanier Merritt er velkjent:

A wonderful bird is the pelican,
his bill will hold more than his belican.
He can take in his beak
enough food for a week
but I'm damned if I know how the helican!Og fra en anonym samling:
There was a young lady from Ryde
who ate some green apples and died.
The apples fermented
inside the lamented,
and made cider inside her inside.There once was a person from Lyme
who married three wives at a time.
When asked, «Why a third?»
He replied, «One's absurd,
and bigamy, sir, is a crime!»


== Historikk ==
Limerickformen har vært i bruk på engelsk i flere hundre år. Betegnelsen «limerick» er først dokumentert i England i 1898 (New English Dictionary) og i USA i 1902, og den sannsynlige sammenhengen med den irske byen Limerick er uklar. Formen ble særlig populær gjennom Edward Lears barnebok A Book of Nonsense («en nonsensbok») fra 1846, som nettopp inneholdt skjemtevers med absurd humor.
For mange nordmenn er limericker synonymt med mangeårig sportskommentator Jon Herwig Carlsen. Han leste stadig opp limericker på sendingene på NRK. Limerickene var ofte skrevet og sendt inn av Per «Nordigarden» Nørgaard Sørensen.


== Referanser ==


== Eksterne lenker ==
Limerick; fra Bibliotekarstudentens nettleksikon om litteratur og medier (pdf-fil)
Ta plass! Lukk dørene!

«Ta plass! Lukk dørene!» er en episode fra 1976 av den norske komiserien Fleksnes, med Rolv Wesenlund i hovedrollen, som ble vist på norsk fjernsyn NRK fra 1972 til 2002.


== Handling ==
Marve Fleksnes, hvis yrketittel, etter eget utsagn, er vekselvis «lagerleder» eller «lageringeniør», er blitt sendt til en lagermesse («Lager 76») i Stockholm av sin arbeidsgiver. For første gang i sitt liv reiser han med nattog på første klasse. Han har visse forventninger om hva som kan hende på et tog som farer gjennom natten.


== Rollebesetning i denne episode ==
Rolv Wesenlund (Marve)
Svein Byhring (mann som stiger på toget)
Gunnar Haugan (konduktøren)
Christina Stenius (Eva, svensk forførerisk dame på toget)
Tommy Johnson (svensk servitør på toget)


== Eksterne lenker ==
(en) Ta plass! Lukk dørene! på Internet Movie Database 
(no) Ta plass! Lukk dørene! hos Filmfront 
(no) Ta plass! Lukk dørene! på NRK TV
Hol I kraftverk

Hol I kraftverk er et vannkraftverk ved Hovet i Hol kommune i Viken fylke. 
Det består av:

Hol I (Votna) kraftverk
Hol I (Urunda) kraftverk
En ulykke hender så lett

En ulykke hender så lett er en episode fra 1976 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.


== Handling ==
En nordmann har kjørt på motorsykkel til Gøteborg hvor han får et brått møte med en svenske i bil på et gatehjørne. En norsk pasient på et svensk sykehus bruker som regel ikke å være noe problem, så lenge pasienten ikke heter Marve Fleksnes.


== Rollebesetning i denne episode ==
Rolv Wesenlund (Marve)
Per Lekang (en feminin arbeidsterapeut)
Sten-Åke Cederhök (ambulansesjåfør/portør)
Magnus Härenstam (lege)
Elsemarie Brandt (sykesøster)
Folke Hjort (pasient)
Beatrice Järås (sykesøster)


== Eksterne lenker ==
(en) En ulykke hender så lett på Internet Movie Database 
(no) En ulykke hender så lett hos Filmfront 
(no) En ulykke hender så lett på NRK TV
Richard Montgomery

Richard  Montgomery (født 2. desember 1736, død 31. desember 1775) var en irsk–amerikansk soldat som tjente som generalmajor i den kontinentale armé under den amerikanske uavhengighetskrigen.
Han var født i Swords, County Dublin, Irland, og var sønn til Thomas Montgomery, et parlamentsmedlem, og Mary Franklin Montgomery.
Montgomery var en offiser i den britiske hær i sjuårskrigen, og han tjente både i Canada og Karibia. Han ble forfremmet til kaptein i mai 1762. Da freden ble inngått i 1763, reiste han med sitt regiment til New York. To år senere reiste regimentet tilbake til England. Montgomery identifiserte seg med whig-partiet i parlamentet som generelt sett tok kolonistenes side i deres krav om mer politisk frihet.
6. april 1772 solgte han sin hærkommisjon og bestemte seg for å flyttet tilbake til New York. Han kjøpte en gård på 270 mål ved Kings Bridge i det som nå er i The Bronx i New York City.
Montgomery giftet seg den 24. juli 1773 med Janet Livingston, søster til Robert Livingston som var en prominent newyorker som senere var i komitéen som laget utkastet til USAs uavhengighetserklæring. Han flyttet så til sin kones gård nær Rhinebeck som var hans hjem i de få gjenværende årene av hans liv. I 1775 ble han valgt til den provinsielle forsamlingen i New York, selv om han bare hadde bodd der i tre år.
Han ble andregrads brigadegeneral i uavhengighetskrigen og ledet en armé inn i Canada, invasjonen av Canada, hvor han erobret to fort og byen Montréal.
Han ble drept i forsøket på å ta byen Quebec under en kraftig snøstorm den 31. desember 1775. Britene gjenkjente liket av ham og gav ham en ærefull begravelse. I 1818 ble hans lik flyttet til New York City og lagt til hvile ved St. Paul's Chapel.


== Arv ==
Steder oppkalt etter Richard Montgomery inkluderer:

Montgomery, Alabama
Montgomery, Minnesota
Montgomery County i Alabama
Montgomery County i Illinois
Montgomery County i Indiana
Montgomery County i Maryland
Montgomery County i Ohio
Montgomery County i Pennsylvania
Richard Montgomery High School


== Referanser ==


== Eksterne lenker ==
Portretter av Founders of America (inkludert ett av Montgomery)
Graven til general Montgomery ved St Paul's Church
Gaelic Athletic Association

Gaelic Athletic Association (GAA, irsk Cumann Lúthchleas Gael) er en irsk organisasjon som fremmer gæliske idretter, spesielt hurling, camogie, gælisk fotball, gælisk håndball og rounders. GAA er også involvert i promotering av irsk musikk og dans, samt irsk språk. 
GAA er organisert etter Irlands tradisjonelle inndeling i grevskap og sogn, og er aktiv både i Irland og Nord-Irland. Den er øyas største organisasjon, med 800 000 medlemmer blant øyas drøyt 5 millioner innbyggere. 


== Eksterne lenker ==
Offisielt nettsted
Visittkortet

«Visittkortet» er en episode fra 1976 av den norske komiserien Fleksnes, spilt av Rolv Wesenlund, som ble vist på NRK fra 1972 til 2002.


== Handling ==
Å levere fra seg sitt navn og sin adresse på et visittkort under en feriereise i Syden kan være risikabelt. Det oppdager Fleksnes en tidlig søndagsmorgen da en svensk familie ringer på døren.


== Rollebesetning i denne episode ==
Rolv Wesenlund (Marve)
Brasse Brännström (svensk familiefar)
Gunilla Nyroos (svensk familiemor)
Arne Thomas Olsen (sint mann i døra)


== Eksterne lenker ==
(en) Visittkortet på Internet Movie Database 
(no) Visittkortet hos Filmfront 
(no) Visittkortet på NRK TV
Usta kraftverk

Usta kraftverk er et vannkraftverk ved Kleivi i Ål kommune i Viken fylke.
Kraftstasjonen utnytter fallet i elva Usta på 540 meter fra Ustevatn og Rødungen. I tillegg brukes Finsevatnet, Nygårdsvatn og Ørteren som magasiner. 
Tilsiget er på 662 millioner m³ og nedslagsfeltet er på 539 km². Magasinkapasiteten er på 476 millioner m³.
Ørteren Kraftverk og Ustekveikja Kraftverk ligger også i det samme vassdraget, men disse kraftverkene har andre eiere.
"Med en midlere årsproduksjon på 780 GWh, senere oppjustert til ca 827 GWh, sto Usta kraftverk ferdig i 1965."Kraftverket ble oppgradert 2019 - 2021. Turbiner og kuleventiler byttes, generatorer og kontrollanlegg oppgraderes. Investeringen er beregnet til 144 millioner kroner. Effekten skal økes til 208 MW, produksjonen øker med 30 GWh.
Det er installert to francisturbiner hver på 104 MW. Midlere årsproduksjonen er 920 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Akershus Energi
Hafslund E-CO
Energiteknikk: Ruster opp Usta
Rod Brind’Amour

Rod Brind'Amour (født 9. august 1970 i Ottawa) er en kanadisk ishockeyspiller. Han spilte for Carolina Hurricanes i NHL da han la opp i 2010.
Brind'Amour spilte collegehockey for Michigan State University, før han i 1988 ble hentet av St. Louis Blues. I 1991 gikk han til Philadelphia Flyers i en byttehandel. Brind'Amour spilte for Philadelphia Flyers frem til sesongen 1999-00, da han gikk til Carolina Hurricanes. Foran sesongen 2005-06 ble han utnevnt til kaptein på Carolina.
Hans første og eneste Stanley Cup-triumf kom med Carolina i 2006.


== Referanser ==


== Eksterne lenker ==
(en) Rod Brind'Amour – Olympedia 
(en) Rod Brind'Amour – Sports-Reference (OL-resultater – arkivert) 
(en) Rod Brind'Amour – North Carolina Sports Hall of Fame 
(en) Rod Brind'Amour – National Hockey League (NHL) 
(en) Rod Brind'Amour – Eurohockey.com 
(en) Rod Brind'Amour – Hockeydb.com 
(en) Rod Brind'Amour – Hockey-Reference.com 
(en) Rod Brind'Amour – Legends of Hockey 
(en) Rod Brind'Amour – Eliteprospects.com
Alexander Breidvik

Alexander Breidvik (født 17. mars 1986) er en norsk fotballspiller som kom til Sogndal Fotball i 2002. Han spilte tidligere på Askvoll/Holmedal, og vokste opp i Askvoll. 
Breidvik var med på det norske TV-programmet Proffdrømmen på TV3 i 2002, som han vant sammen med Per Ciljan Skjelbred (RBK). Gevinsten var et treningsopphold hos Liverpool. Han spilte 25 kamper for Sogndal mellom 2003 og 2006, hvorav tre i eliteserien.  


== Karriere som spiller ==
Oppdatert: 8. august 2008.


== Referanser ==


== Eksterne lenker ==
(en) Alexander Breidvik – Transfermarkt 
(no) Alexander Breidvik – Norges Fotballforbund 
(en) Alexander Breidvik – FBref
Ørteren kraftverk

Ørteren Kraftverk er et vannkraftverk ved Haugastøl i Hol kommune i Viken.
Kraftverket utnytter fallet på 158 meter mellom Ørteren og Sløtfjorden. Orteren reguleres mellom 1 147 og 1 134 moh.
Det er installert en francisturbin på 12 MW. Kraftverket kjøres normalt bare i vinterhalvåret.
Tilsiget er på 61,5 millioner m³ og magasinkapasiteten er på 72,4 millioner m³.
Eier er Hol kommune gjennom Ørteren Kraftverk Hol KF.
Anlegget startet produksjonen i 1966. Midlere årsproduksjon er 32 GWh og maksimal effekt er på 10 MW.
Demningen og inntaket er bygget og blir drevet av Oslo Energi.
Vannforbruk ved maksimal drift er 2,7 m³/kWh


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Tyri

Tyri er furuved som er gjennomtrukket av harpiks. Det er kjerneveden som omdannes til tyri, når treet dør og ytterveden råtner konsentrerer harpiksstoffene seg i kjernen og kan danne tyri. Dette er den vanlige formen for tyri som blir brukt som råstoff til tjæreproduksjon, gamle furustubber blir da samlet og brent i ei tjæremile. Det dannes også tyri når ei furu blir såret, kvaen er jo treets forsvarssystem, treet øker da kvaeproduksjonen ved såret og skiller ut store mengder kvae for å hindre at sopp og insekter gir infeksjon. Veden i og rundt såret blir dermed mettet av kvae og omdannet til tyri. Det er det samme som skjer når furua får tyritopp (ramtopp, brannaks) Det er to typer rustsopper, Endocronartium pini og Cronartium falccidum, som forårsaker tyritopp. Tyritopp blir til av at det er et sår som har kommet i furua, så kommer soppene Endocronartium pini og Cronartium falccidum med vinden til såret på treet og soppene begynner å vokse. Da vokser soppen seg oppover og rundt stammen på treet og gjør at furua dør i toppen, og deretter utvikler tyri i den døde delen. Det er ikke alltid at det blir tyri av et tre.
Tyrien brenner meget godt med en rolig mørk flamme. Den er ettertraktet peis- og bålved og lett å få fyr på selv når det regner. Ulempen med tyrived er at den soter mye. Tidligere ble tyri brukt til fakler, og treski ble ofte impregnert ved røyking over tyriflammer.


== Se også ==
Malmfuru
Kjerneved
New Hampshire International Speedway

New Hampshire International Speedway er en bilbane som har vært arena for NASCAR-løp siden 1990-tallet.
Banen ble åpnet i juni 1990 etter ni måneders bygging, og er den største sportsarenaen i regionen. NASCAR hadde sin debut på banen i juli 1990, med et løp i Busch Series, vunnet av Tommy Ellis. De tre påfølgende årene ble det arrangert noen få løp i Busch Series på banen. Disse løpene var vellykkede, og dermed ble banen arena for NASCARs øverste divisjon, Nextel Cup, i 1993.
Nedre Vinstra kraftverk

Nedre Vinstra kraftverk er et vannkraftverk ved Vinstra i Nord-Fron kommune i Innlandet fylke.
Kraftverket ble satt i drift i 1953, modifisert  og utvidet i 1989 Det utnytter fallet på 448 meter mellom Olstappen og Vinstra.
Olstappen har en reguleringshøyde mellom 668 og 655 moh. Det er to tunneler på 23 km fra Olstappen til fordelingskammer.
Kraftverket ble prosjektert under krigen. Vinstra Kraftselskap ble dannet i 1946, konsesjon for utbygging ble gitt i 1946. Anleggsarbeidet ble satt i gang i 1947, og første byggetrinn var ferdig i 1953. Det var da det første kraftverket i verden med så stor fallhøyde på francisturbin. Anlegget var fullført da det fjerde aggregatet ble satt i drift i 1958.
I 1989 var kraftstasjonen utvidet og aggregat 5 satt i drift. Det ble boret en ny tilløpstunnel for å øke vannføringen.
Det er installert fire francisturbiner på 50 MW og en på 100 MW. Normal årsproduksjon er på ca. 1,2 TWh.
Kraftverket eies av Vinstra kraftselskap der E-co energi eier 67%.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
ECO energi


== Eksterne lenker ==
NVE Utvalgte kulturminner
Eidsiva: om ras i tilløpstunnel i 2015
Gudbrandsdal Energi: Må stanse Nedre Vinstra i 3 måneder
NVE 1991: Opprusting og utvidelse. Erfaringer fra gjennomførte prosjekter, nr 15 . Nedre Vinstra kraftverk
Hall of Fame Racing

Hall of Fame Racing er et racingteam som konkurrerer i NASCAR-serien Nextel Cup. Teamet begynte å konkurrere i sesongen 2006, og er et samarbeid mellom de to tidligere Dallas Cowboys-stjernene Roger Staubach og Troy Aikman.
Teamet er basert i Dallas, Texas, og har kun én bil, #96 sponset av Texas Instruments. Teamsjef for bilen er Philippe Lopez, mens førere er Terry Labonte og Tony Raines.
Bloody Sunday

Bloody Sunday kan vise til:


== Historiske hendelser ==
Bloody Sunday (1887), voldshandlinger i London 13. november 1887
Bloody Sunday (1900), dag med store tapstall under boerkrigen, den 18. februar 1900
Bloody Sunday (1913), voldshandlinger i Dublin 31. august 1913 under Dublinlockouten
Bloody Sunday (1916), voldshandlinger i Everett i Washington 5. november 1916
Bloody Sunday (1920), voldshandlinger i Dublin 21. november 1920
Bloody Sunday (1972), drapet på 14 demonstranter i Derry 30. januar 1972


== Annet ==
Bloody Sunday (band), kristent hardcore-band
Bloody Sunday-kommisjonen, undersøkelseskomminsjon neddatt av Tony Blair i 1998 for å granske Bloody Sunday i 1972. Rapport lagt fram 15. juni 2010
Bloody Sunday, film fra 2002 om Bloody Sunday i 1972
«Sunday Bloody Sunday», låt av U2
Sunday Bloody Sunday, film fra 1971